CELEX: 32006D0256
Language: mt
Date: 2006-03-27 00:00:00
Title: Deċiżjoni tal-Kummissjoni tas- 27 ta' Marzu 2006 li temenda għat-tieni darba d-Deċiżjoni 2005/758/KE fir-rigward ta' l-estensjoni tal-partijiet tal-Kroazja suġġetti għal ċerti miżuri ta' protezzjoni li għandhom x'jaqsmu ma' l-influwenza tat-tjur b'patoġeniċità għolja (innotifikata taħt dokument numru C(2006) 891) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               533
            
         DEĊIŻJONI TAL-KUMMISSJONI
   tas-27 ta' Marzu 2006
   li temenda għat-tieni darba d-Deċiżjoni 2005/758/KE fir-rigward ta' l-estensjoni tal-partijiet tal-Kroazja suġġetti għal ċerti miżuri ta' protezzjoni li għandhom x'jaqsmu ma' l-influwenza tat-tjur b'patoġeniċità għolja
   (innotifikata taħt dokument numru C(2006) 891)
   (Test b'rilevanza għaż-ŻEE)
   (2006/256/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistabbilixxi l-prinċipji li jirregolaw l-organizzazzjoni ta' kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u partikolarment l-Artikolu 18(7) tagħha,
   Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (2), u b'mod partikolari l-Artikolu 22(6) tagħha,
   Billi:
   
               (1)
            
            
               Id-Deċiżjoni tal-Kummissjoni 2005/758/KE tas-27 ta' Ottubru 2005 dwar ċerti miżuri ta' protezzjoni li għandhom x'jaqsmu ma' suspett ta' influwenza tat-tjur ta' patoġeniċità għolja fil-Kroazja u li tirrevoka d-Deċiżjoni 2005/749/KE (3) ġiet adottata fuq notifika lill-Kummissjoni minn dak il-pajjiż terz dwar suspett ta' virus A tas-sottotip H5, ta' l-influwenza tat-tjur b'patoġeniċità għolja f'għasafar selvaġġi fit-territorju tiegħu.
            
         
               (2)
            
            
               Il-Kroazja rraportat aktar każijiet f'għasafar selvaġġi barra ż-żona attwalment reġjonalizzata f'dik id-Deċiżjoni li jiġġustifikaw l-estensjoni tas-sospensjoni ta' ċerti importazzjonijiet mill-Kroazja bil-għan li tkun koperta l-parti milquta l-ġdida tat-territorju ta' dak il-pajjiż terz.
            
         
               (3)
            
            
               Id-Deċiżjoni 2005/758/KE għandha għalhekk tiġi emendata skond dan.
            
         
               (4)
            
            
               Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness li jinsab mad-Deċiżjoni 2005/758/KE jiġi sostitwit bit-test ta' l-Anness li jinsab ma' din id-Deċiżjoni.
   Artikolu 2
   L-Istati Membri għandhom minnufih jieħdu l-miżuri meħtieġa biex jikkonformaw ma' din id-Deċiżjoni u jippubblikaw dawk il-miżuri. Huma għandhom jinformaw immedjatament lill-Kummissjoni dwar dan.
   Artikolu 3
   Din id-Deċiżjoni hija indirizzata lill-Istati Membri.
   
      Magħmula fi Brussell, is-27 ta' Marzu 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 24.9.1991, p. 56. Direttiva kif emendata l-aħħar mill-Att ta' l-Adeżjoni ta' l-2003.
   
      (2)  ĠU L 24, 30.1.1998, p. 9. Direttiva kif emendata l-aħħar bir-Regolament (KE) Nru 882/2004 tal-Parlament Ewropew u tal-Kunsill (ĠU L 165, 30.4.2004, p. 1); verżjoni kkoreġuta ĠU L 191, 28.5.2004, p. 1).
   
      (3)  ĠU L 285, 28.10.2005, p. 50. Deċiżjoni kif emendata mid-Deċiżjoni 2006/11/KE (ĠU L 7, 12.1.2006, p. 29).
   
      ANNESS
      
         
            “ANNESS
            Parti mit-territorju tal-Kraozja msemmija fl-Artikolu 1(1)
            
                        Kodiċi ISO tal-pajjiż
                     
                     
                        Isem il-pajjiż
                     
                     
                        Il-parti tat-territorju
                     
                  
                        HR
                     
                     
                        Il-Kroazja
                     
                     
                        Fil-Kroazja, il-kontej ta':
                        
                                    —
                                 
                                 
                                    Viroviticko-Podravska
                                 
                              
                                    —
                                 
                                 
                                    Osjecko-Baranjska
                                 
                              
                                    —
                                 
                                 
                                    Splitsko-Dalmatinska”